แฟนผมมีประจำเดือนวันแรกวันที่ 13 ไม่ก็ 14 มี.ค. ละวันที่ 20 มี.ค. ผมตื่นมาประมาณ 7 โมงได้ช่วยตัวเองจนเสร็จในตอนเช้าและได้ล้างมือถูสบู่แต่ที่อวัยวะเพศไม่ได้ล้างเพียงแต่แค่เอาทิชชู่เช็ด และได้มีอะไรกับแฟนประมาณ 9 โมงเช้าโดยไม่ได้ป้องกันแต่ผมไม่เสร็จ ไม่มีการหลั่งทั้งในและนอกแต่ผมกลัวเรื่องน้ำหล่อลื่นและตอนเช้าที่ผมช่วยตัวเองไปอสุจิที่เช็ดจะยังไม่หมดและยังไม่ตาย ประมาณ 5 โมงเย็น แฟนผมก็กินยาคุมฉุกเฉินไปทันที 2 เม็ดพร้อมกัน จะถามว่า 1.หลังกินยาคุมฉุกเฉินไปแล้ว 7 วัน จำเป็นต้องมีเลือดออกมาไหมครับ ถ้าไม่มีจะเป็นอะไรไหม ? 2.กินยาคุมฉุกเฉินพร้อมกัน 2 เม็ดเลยได้ใช่ไหมครับ ประสิทธิภาพจะน้อยลงไหม พอดีเคยอ่านมาว่ากินพร้อมกันได้ 3.มีโอกาสท้องไหมครับ มากน้อยแค่ไหน ? 4.อสุจิที่ช่วยตัวเองตอนเช้าจะเป็นไรไหม มันจะมีผลเสี่ยงมากไหมครับ ? แฟนผมไม่กังวลเลย แต่ผมเครียดมากเลยครับ
สวัสดีค่ะ 1. ผลข้างเคียงของการทานยาคุมฉุกเฉินอย่างหนึ่งคืออาจทำให้มีเลือดออกหลังจากที่ทานยาไปในช่วง 7 วัน แต่เลือดที่ออกนี้ไม่จำเป็นต้องเกิดกับทุกคน และการมีเลือดออกไม่ได้เป็นการบอกว่าจะไม่มการตั้งครรภ์เกิดขึ้น ในทางกลับกัน การไม่มีเลือดออก ไม่ได้เป็นการบอกว่าจะมีการตั้งครรภ์เกิดขึ้น2. ยาคุมฉุกเฉินชนิดที่มี 2 เม็ดใน 1 แผง สามารถทานครั้งละ 1 เม็ดห่างกัน 12 ชั่วโมง หรือทานพร้อมกันทีเดียวทั้ง 2 เม็ดก็ได้ ประสิทธิภาพไม่แตกต่างกัน เพียงแต่การทานพร้อมกัน 2 เม็ด อาจทำให้เกิดผลข้างเคียงของอาการคลื่นไส้ อาเจียน ปวดท้อง เวียนหัว ปวดหัว ได้มากกว่า3. หากได้ทานยาภายใน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%4. หากมีการหลั่งน้ำอสุจิไปก่อนที่จะมีการสอดใส่อวัยวะเพศชายเข้าช่องคลอด ก็มีโอกาสที่จะมีอสุจิค้างอยู่ในท่อปัสสาวะ และปนออกมากับน้ำหล่อลื่นได้ แต่ก็เป็นเพียงปริมาณเล็กน้อย ดังนั้นโดยรวมแล้ว โอกาสที่จะตั้งครรภ์นั้นถือว่าน้อยอยู่ค่ะ